**Návrh**

**Rámcová dohoda o poskytnutí služby**

**Školenie pre príslušníkov Policajného zboru na prácu vo výške a nad voľnou hĺbkou**

**na roky 2023 – 2024.**

č. PPZ-OV1-2022/048293-051

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „ObZ“) a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších prepisov (ďalej len „zákon 343/2015 Z. z.“)

(ďalej len „rámcová dohoda“)

**Zmluvné strany**

**Objednávateľ**

**Názov:** Slovenská republika zastúpená **Ministerstvom vnútra Slovenskej republiky**

**Sídlo:** Pribinova 2, 812 72 Bratislava

**Zastúpený**: generálny riaditeľ sekcie ekonomiky Ministerstva vnútra Slovenskej republiky na základe plnomocenstva č.

**Zodpovední za plnenie**

**rámcovej dohody:**

**IČO**:

**Bankové spojenie**:

**Číslo účtu:**

**IBAN:**

(ďalej len „objednávateľ“)

**Poskytovateľ**

|  |  |
| --- | --- |
| **Názov:** |  |
| **Sídlo:** |  |
| **IČO:** |  |
| **DIČ:** |  |
| **IČ DPH:** |  |
| **Zastúpený:**  **Prokurista:** |  |
| **Zapísaný:** |  |
| **Bankové spojenie:** |  |
| **Číslo účtu:** |  |
| **IBAN:** |  |
| **Telefón:** |  |
| **e-mail:**  **poznámka:** | (ďalej len „poskytovateľ“)  (ďalej len „zmluvné strany“) |

**Úvodné ustanovenia**

1. Zmluvné strany uzatvárajú túto rámcovú dohodu v súlade s výsledkom zadávania zákazky s nízkou hodnotou (ďalej len „VO“).
2. Základným účelom tejto rámcovej dohody je v súlade s výsledkom VO zabezpečenie poskytnutia služby, tak ako je tento pojem zadefinovaný v čl. I  bode 1.1. a v prílohe č. 1 tejto rámcovej dohody, v súlade s touto rámcovou dohodou.

**Čl. I**

**Predmet a účel rámcovej dohody**

1. Predmetom a účelom tejto rámcovej dohody je záväzok poskytovateľa za podmienok a v lehotách dohodnutých v tejto rámcovej dohode zabezpečiť poskytnutie služby pre objednávateľa:

**„Školenie pre príslušníkov Policajného zboru na prácu vo výške a nad voľnou hĺbkou na rok 2023– 2024“.**

Špecifikácia typu školenia:

**Typ 1: „Všeobecná odborná príprava“**, ktorou sa rozumie výchova a vzdelávanie (ďalej „VaVZD“) zamestnancov pracujúcich vo výške a nad voľnou hĺbkou pomocou špeciálnej horolezeckej a speleologickej techniky a vydanie záverečného písomného dokladu „preukazu“ na prácu vo výške a nad voľnou hĺbkou vykonávanú podľa druhu špeciálnej techniky, ktorý oprávňuje osobu vykonávať činnosť prác vo výškach a nad voľnou hĺbkou pomocou špeciálnej horolezeckej a speleologickej techniky v súlade s § 16 ods. 1 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon č. 124/2006 Z. z.“).

**Typ 2: „Aktualizačná odborná príprava**“ v súlade s § 16 ods. 8 a § 16 ods. 6, písm. b) zákona č. 124/2006 Z. z. Vydanie záverečného dokladu „preukazu alebo osvedčenia“ na prácu vo výške vykonávanú podľa druhu špeciálnej techniky.

formou prednášok a praktického výcviku (ďalej len „školenia“) a záväzok objednávateľa za riadne a včas poskytnuté školenia zaplatiť poskytovateľovi dohodnutú cenu v súlade s čl. V tejto rámcovej dohody.

* 1. Školenia podľa bodu 1.1 tohto článku rámcovej dohody sú určené pre príslušníkov Policajného zboru a budú poskytované objednávateľovi na základe jednotlivých písomných objednávok.

**Čl. II**

**Záväzky zmluvných strán**

1. Všetky dokumenty súvisiace s touto rámcovou dohodou a to najmä objednávky, faktúry, výkazy, výdajky zmluvné strany vypracovávajú v slovenskom jazyku, a tieto dokumenty musia obsahovať všetky dohodnuté a všeobecnými záväznými právnymi predpismi platnými na území Slovenskej republiky vyžadované údaje.

2

1. Poskytovateľ sa zaväzuje:
   1. Poskytnúť objednávateľovi potrebnú súčinnosť pri poskytovaní školení podľa tejto rámcovej dohody, viesť evidenciu požadovaných dokladov súvisiacich s preberaním a odovzdávaním služieb.
   2. Zabezpečiť pre objednávateľa poskytnutie školení v súlade s touto rámcovou dohodou, a to v dohodnutej kvalite, rozsahu, cene a v termínoch podľa písomnej objednávky objednávateľa, ktorá bude obsahovať špecifikáciu typu školenia.
   3. Odstrániť nedostatky a vady, ktoré zapríčinil poskytovateľ, na vlastné náklady a v dohodnutom termíne.
   4. V dohodnutom termíne poskytnúť služby.
2. Objednávateľ sa zaväzuje:
   1. Poskytnúť poskytovateľovi potrebnú súčinnosť pri poskytovaní školení podľa tejto rámcovej dohody, viesť evidenciu požadovaných dokladov súvisiacich s preberaním a odovzdávaním služieb.
   2. V dohodnutom termíne prevziať poskytnuté školenia.
3. Počas konania školenia sú účastníci povinní dodržiavať všeobecne záväzné právne predpisy platné na území SR o bezpečnosti práce a ochrany zdravia pri práci. Poskytovateľ zodpovedá za vytvorenie podmienok bezpečnosti a ochrany zdravia pri práci účastníkov školenia a dodržiavanie podmienok bezpečnosti a ochrany zdravia pri práci, ochrany pred požiarmi a ochrany životného prostredia.
4. Poskytovateľ je povinný spracovať záznamovú knihu pre výchovu a vzdelávanie zamestnancov pracujúcich vo výške pomocou špeciálnej horolezeckej a speleologickej techniky v zmysle § 4 vyhlášky Ministerstva práce, sociálnych vecí a rodiny SR č. 356/2007 Z. z., ktorou sa ustanovujú podrobnosti o požiadavkách a rozsahu výchovnej a vzdelávacej činnosti, o projekte výchovy a vzdelávania, vedení predpísanej dokumentácie a overovaní vedomostí účastníkov výchovnej a vzdelávacej činnosti a podklady pre „školenia“, podľa ktorých sa budú príslušné „školenia“ vykonávať.
5. Poskytovateľ sa po vykonaní školení podľa prílohy č. 1 tejto rámcovej dohody zaväzuje vydať policajtom, ktorí úspešne absolvovali VaVZD zamestnancov pracujúcich vo výške a nad voľnou hĺbkou pomocou špeciálnej horolezeckej a speleologickej techniky záverečný písomný doklad „preukaz“ na prácu vo výške a nad voľnou hĺbkou vykonávanú podľa druhu špeciálnej techniky a po absolvovaní „aktualizačnej odbornej prípravy“ uviesť dátum absolvovania aktualizačnej odbornej prípravy v písomnom doklade „preukaze“ na prácu vo výške a nad voľnou hĺbkou vykonávanú podľa druhu špeciálnej techniky do 7 dní od ukončenia školenia.

**Čl. III**

**Kvalita služby, záruka, zodpovednosť za vady a za škodu**

* 1. Objednávateľ je povinný vady poskytnutých školení písomne oznámiť poskytovateľovi bez zbytočného odkladu po ich zistení.
  2. Oznámenie o vadách musí obsahovať:
  3. označenie a číslo rámcovej dohody,
  4. označenie a typ reklamovaného školenia,
  5. číslo objednávky.

3

* 1. Na nároky objednávateľa z vád poskytovaných školení sa vzťahujú príslušné ustanovenia Obchodného zákonníka.
  2. Poskytovateľ sa zaväzuje vyriešiť oprávnenú reklamáciu bezplatne najneskôr do desiatich (10) pracovných dní od jej uplatnenia, tzn. od doručenia oznámenia o vade. V prípade nedodržania tejto lehoty, je objednávateľ oprávnený písomne odstúpiť od tejto rámcovej dohody.

**Čl. IV**

**Miesto a čas plnenia**

1. Poskytovateľ zabezpečí poskytovanie školení na území Slovenskej republiky vo výcvikovom priestore určenom na základe dohody medzi poskytovateľom a objednávateľom v rozsahu podľa písomnej objednávky objednávateľa.
2. Školenia sa budú vykonávať za účasti poverenej osoby objednávateľa. Realizácia vykonania školenia, termín a čas budú na základe dohody medzi poskytovateľom a objednávateľom určené minimálne 15 dní vopred.
3. Poskytovateľ sa zaväzuje poskytnúť školenia v celom rozsahu **do 31. decembra 2024** odo dňa nadobudnutia účinnosti tejto rámcovej dohody, alebo do vyčerpania schválených finančných prostriedkov na predmet zákazky zo strany objednávateľa.

Zmluvné strany majú právo zrušiť termín školenia, ak sa vyskytnú zákonné, alebo iné obmedzenia (napr. vyhlásenie núdzového stavu alebo obmedzenia spôsobené opatreniami a vyhláškami príslušných štátnych orgánov Slovenskej republiky v súvislosti s pandémiou ochorenia COVID-19).

**Čl. V**

**Cena**

* 1. Maximálna celková cena podľa tejto rámcovej dohody je stanovená maximálne do výšky:

**EUR bez DPH** (slovom: EUR bez DPH), v ktorej je započítaná maximálna celková cena za všetky náklady spojené s realizáciou dohodnutej „všeobecnej odbornej prípravy“, ktorou sa rozumie VaVZD zamestnancov pracujúcich vo výške a nad voľnou hĺbkou pomocou špeciálnej horolezeckej a speleologickej techniky vrátane vydania záverečného písomného dokladu „preukazu“ na prácu vo výške a nad voľnou hĺbkou vykonávanú podľa druhu špeciálnej techniky a „ aktualizačnej odbornej prípravy“.

* 1. Ceny za poskytnuté školenia musia byť stanovené v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky v čase poskytnutia školenia.
  2. Ceny školení *(podľa špecifikácie typu školenia)* sú uvedené v prílohe č. 2 tejto rámcovej dohody.

4

**Čl. VI**

**Platobné podmienky a fakturácia**

* 1. Faktúru v dvoch (2) vyhotoveniach vystaví poskytovateľ objednávateľovi (útvaru Policajného zboru, ktorý vyslal osoby na školenie – ďalej len „útvar“) po doručení objednávky objednávateľa (útvaru) na určený počet „školení“ podľa objednávky a zároveň doručí vystavenú faktúru objednávateľovi.
  2. Faktúry budú doručované na adresu: objednávateľa „útvar“, ktorý vyslal osoby na „školenie“.
  3. Faktúra bude obsahovať nasledovné náležitosti:

1. v časti objednávateľ bude uvedený názov útvaru, ktorý zadal objednávku, respektíve jeho príslušné Centrum podpory,
2. číslo rámcovej dohody a číslo objednávky,
3. v časti textu faktúry bude uvedené, že cena je určená podľa tejto rámcovej dohody,
4. označenie priestoru poskytovateľa, v ktorých boli poskytnuté školenia s uvedením adresy.

Prílohou faktúry bude kópia objednávky a príslušná dokumentácia z vykonania služby vo forme protokolu o absolvovaní školenia a menného zoznamu účastníkov školenia s ich podpisom, ktorá bude obsahovať meno, priezvisko, dátum a podpis zamestnanca, ktorý kontrolu realizácie školení za objednávateľa vykonal a školenia prevzal.

* 1. Cenu uhradí objednávateľ na základe faktúry do tridsať (30) dní odo dňa jej doručenia. Ak faktúra a jej prílohy nebudú obsahovať všetky dohodnuté náležitosti a náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov, objednávateľ môže takúto faktúru vrátiť poskytovateľovi s uvedením všetkých nedostatkov, ktoré sa majú odstrániť na prepracovanie a/alebo doplnenie. V takomto prípade začne plynúť nová lehota splatnosti opravenej faktúry dňom riadneho doručenia opravenej faktúry objednávateľovi.
  2. Všetky faktúry budú uhrádzané výhradne bezhotovostne prevodným príkazom na bankový účet poskytovateľa uvedený v záhlaví tejto rámcovej dohody v časti Poskytovateľ. Cena sa považuje za uhradenú dňom odpísania finančných prostriedkov z účtu objednávateľa uvedeného v záhlaví tejto rámcovej dohody v časti Objednávateľ.

**Čl. VII**

**Sankcie**

7.1. V prípade omeškania poskytovateľa s poskytovaním školení v termíne uvedenom v písomnej objednávke je poskytovateľ povinný uhradiť objednávateľovi zmluvnú pokutu vo výške 0,05 % z celkovej ceny podľa čl. V bod 5.1. tejto rámcovej dohody, a to za každý aj začatý deň omeškania.

7.2 V prípade omeškania poskytovateľa s odstránením vád školení v lehote podľa článku III. bod 3.4 tejto rámcovej dohody, je poskytovateľ oprávnený požadovať od objednávateľa zaplatenie zmluvnej pokuty vo výške 0,05 % z celkovej ceny, a to za každý aj začatý deň omeškania.

7.3. V prípade neuhradenia faktúry v dohodnutom termíne splatnosti, môže poskytovateľ fakturovať objednávateľovi zákonný úrok z omeškania z dlžnej sumy, a to za každý aj začatý deň omeškania.

5

7.4 Zaplatenie zmluvnej pokuty nemá vplyv na náhradu škody, ktorá bola pri plnení tejto rámcovej dohody spôsobená objednávateľovi zo strany poskytovateľa.

**Čl. VIII**

**Skončenie rámcovej dohody**

* 1. Rámcovú dohodu možno skončiť:

a) písomnou dohodou zmluvných strán,

b) písomnou výpoveďou,

c) písomným odstúpením od rámcovej dohody.

* 1. Túto rámcovú dohodu môže každá zo zmluvných strán písomne vypovedať aj bez udania dôvodu s výpovednou lehotou dva (2) mesiace. Dvojmesačná výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
  2. Zmluvné strany môžu písomne odstúpiť od tejto rámcovej dohody z dôvodu podstatného porušenia rámcovej dohody alebo z dôvodu nemožnosti plnenia tejto rámcovej dohody. Za podstatné porušenie rámcovej dohody na strane objednávateľa sa považuje omeškanie s úhradou jednotlivých faktúr o viac ako šesťdesiat (60) dní po lehote ich splatnosti. Odstúpenie od rámcovej dohody je účinné dňom doručenia odstúpenia druhej zmluvnej strane.

* 1. Objednávateľ je oprávnený písomne odstúpiť od tejto rámcovej dohody, ak:

1. je poskytovateľ v omeškaní s poskytovaním školení podľa písomnej objednávky,
2. poskytovateľ koná v rozpore s touto rámcovou dohodou a/alebo objednávkou, všeobecne záväznými právnymi predpismi platnými na území Slovenskej republiky a na písomnú výzvu objednávateľa toto konanie a jeho následky v určenej primeranej lehote neodstráni,
3. sa voči poskytovateľovi začalo konkurzné konanie alebo reštrukturalizácia,
4. poskytovateľ vstúpil do likvidácie,
5. poskytovateľovi bude Národným inšpektorátom práce Slovenskej republiky odobrané oprávnenie na vykonávanie výchovy a vzdelávania osôb vykonávajúcich prácu vo výške a nad voľnou hĺbkou pomocou špeciálnej horolezeckej a speleologickej techniky, alebo dôjde k zániku tohto oprávnenia,
6. ak je poskytovateľ v omeškaní s odstránením vady podľa čl. III bod 3.4 tejto rámcovej dohody.

**Čl. IX**

**Záverečné ustanovenia**

* 1. Rámcová dohoda sa uzatvára na dobu určitú, a to na dobu **do 31. decembra 2024** odo dňa nadobudnutia jej účinnosti alebo do vyčerpania finančného limitu podľa čl. V bodu 5.1. tejto rámcovej dohody, podľa toho, ktorá skutočnosť nastane skôr.
  2. Zmluvné strany si do piatich (5) dní odo dňa nadobudnutia účinnosti tejto rámcovej dohody oznámia kontaktné osoby.
  3. Túto rámcovú dohodu je možné meniť len písomne vo forme očíslovaných dodatkov k rámcovej dohode.

6

* 1. Práva a povinnosti zmluvných strán, pokiaľ táto rámcová dohoda neupravuje inak, sa riadia ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky.
  2. Táto rámcová dohoda je vyhotovená v piatich (5) rovnopisoch s platnosťou originálu, dva (2) rovnopisy zostanú poskytovateľovi a tri (3) rovnopisy zostanú objednávateľovi.
  3. Táto rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Rámcovú dohodu zverejní objednávateľ.
  4. Zmluvné strany prehlasujú, že si túto rámcovú dohodu prečítali, jej obsahu porozumeli a na znak súhlasu ju vlastnoručne podpisujú.
  5. Rámcová dohoda má nasledujúce prílohy, ktoré tvoria jej neoddeliteľnú súčasť:
     1. Príloha č. 1 - Opis predmetu zákazky (predmet plnenia Rámcovej dohody)
     2. Príloha č. 2 - Štruktúrovaný rozpočet predmetu zákazky

V Bratislave, dňa ........................... V Bratislave, dňa .........................

Za poskytovateľa Za objednávateľa

Konateľ generálny riaditeľ

sekcie ekonomiky

Ministerstva vnútra Slovenskej republiky

7

Príloha č. 1 k Rámcovej dohode č.

**Opis predmetu plnenia Rámcovej dohody**

**Názov zákazky**:

Školenie pre príslušníkov Policajného zboru na prácu vo výške a nad voľnou hĺbkou na roky 2023 – 2024.

**Špecifikácia typu školenia:**

**Typ 1: „Všeobecná odborná príprava“**, ktorou sa rozumie výchova a vzdelávanie zamestnancov pracujúcich vo výške a nad voľnou hĺbkou pomocou špeciálnej horolezeckej a speleologickej techniky a vydanie záverečného písomného dokladu „preukazu“ na prácu vo výške a nad voľnou hĺbkou vykonávanú podľa druhu špeciálnej techniky ktorý oprávňuje osobu vykonávať činnosť prác vo výškach a nad voľnou hĺbkou pomocou špeciálnej horolezeckej a speleologickej techniky, v súlade s § 16 ods. 1 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon č. 124/2006 Z. z.“),

**Typ 2: „ Aktualizačná odborná príprava“** v súlade s §16 ods. 8 a §16 ods. 6, písm. b) zákona č. 124/2006 Z. z. o bezpečnosti a ochrane zdravia pri práci. Vydanie záverečného písomného dokladu

„ preukazu alebo osvedčenia“ na prácu vo výške vykonávanú podľa druhu špeciálnej techniky.

Poskytovateľ zabezpečí poskytovanie školení na území Slovenskej republiky vo výcvikovom priestore určenom na základe dohody medzi poskytovateľom a objednávateľom v rozsahu podľa objednávky objednávateľa.

**Predpokladaný počet školených osôb:** 400 policajtov

**Predpokladaná hodnota zákazky:** 27 000,00 € bez DPH

Všetky náklady spojené s VaVZD zamestnancov pracujúcich vo výške a nad voľnou hĺbkou pomocou špeciálnej horolezeckej a speleologickej techniky a vydanie záverečného písomného dokladu „preukazu“ na prácu vo výške a nad voľnou hĺbkou vykonávanú podľa druhu špeciálnej techniky ktorý oprávňuje osobu vykonávať činnosť prác vo výškach a nad voľnou hĺbkou pomocou špeciálnej horolezeckej a speleologickej techniky znáša útvar Policajného zboru, ktorý policajta na ňu vyslal. *(Nariadenie Ministra vnútra Slovenskej republiky č. 43/2018 o práci vo výške a nad voľnou hĺbkou v Policajnom zbore)*

Presné termíny školení, dislokácia školenia a všetky ďalšie potrebné úkony a zmeny konzultovať vopred s odborom výcviku Prezídia Policajného zboru - gestorom prác vo výške a nad voľnou hĺbkou v Policajnom zbore, ktorý podľa čl. 3 ods. 1 Nariadenia Ministerstva vnútra Slovenskej republiky č. 43/2018 o práci vo výške a nad voľnou hĺbkou v Policajnom zbore riadi a organizuje Všeobecnú odbornú prípravu a Aktualizačnú odbornú prípravu.

Príloha č. 2 k Rámcovej dohode č.

**Štruktúrovaný rozpočet predmetu zákazky**

|  |  |  |  |  |
| --- | --- | --- | --- | --- |
| Typ: | školenie | Jednotková cena v EUR bez DPH | Sadzba a výška DPH | Jednotková cena v EUR s DPH |
| Typ: 1 | Všeobecná odborná príprava | € |  |  |
| Typ: 2 | Aktualizačná odborná príprava | € |  |  |

Predpokladaný počet školených osôb na roky 2023 a 2024 je 400 policajtov.

Predpokladaná hodnota zákazky: 27 000,00 EUR € bez DPH na celý predmet zákazky.

Poskytovateľ: